
VECINĂTĂŢILE DIN DRĂGUŞ 


Studiul organizaţiei sociale, numite de către saşi „Nachbar- 
schaft" şi de către români, „Vecinătate", poate da prilej unor 
încercări de stabilire a ariilor culturale proprii celor două po¬ 
poare, precum şi a mecanismului prin care anume influenţe sau 
putut exercita dela un popor la altul. 

Intr adevăr, principiul de organizare socială a satului româ¬ 
nesc, uneori chiar şi a oraşului românesc, este întemeiat pe un 
anume sistem de rudenie de neam, care poate fi folosit atât la 
organizarea administrativă sătească, cât şi la stăpânirea în obştie 
a averilor. Pe când oraşele şi satele săseşti, născute fiind din 
colonizare, au la bază principiul pur spaţial al aşezării vecinilor 
unii alături de alţii. Neamul cuprinde cete întregi de oameni, 
descinzând dintr’un acelaş bătrân, pe când vecinătatea cuprinde, 
mecanic, în sânul organizaţiei ei, pe toţi aceia care, aparţinând 
grupului colonizator, stau pe un acelaş loc. 

Tipologic, avem deci două morfologii sociale neted deose¬ 
bite: de o parte un sat românesc „genealogic" împărţit pe un 
anume număr de neamuri, fiecare având sau nu locuri de aşe¬ 
zare proprii; de altă parte un sat săsesc, tăiat în mai multe 
zone geografice, cuprinzând un grup de vecini, indiferent de 
faptul că aceştia ar fi sau nu rude între ei. 

Desigur că această încercare de tipologizare a celor două 
feluri de sate, este foarte sumar expusă astfel. Realitatea con¬ 
temporană ne înfăţişează o învălmăşeală de forme, trecând trep¬ 
tat de la un sistem morfologic la altul, precum şi abateri spre 
alte tipuri de organizare, moderne, cu totul altele. De altă parte, 
vecinătatea saşilor din Ardeal, păstrează amintiri din forma de 
organizare, pe bază de neam, a ţării de origină a saşilor, foarte 
vizibile în terminologia vecinătăţii (şeful ei fiind numit cu un 
termen familial, Nachbarvater) sau, după cum au afirmat isto¬ 
ricii noştri, urme de foarte străvechi influenţe româneşti. 

Fapt este că problema aceasta nu va putea fi lămurită de¬ 
cât dacă vom reuşi în prealabil să strângem informaţii complete 
asupra spaţiului geografic şi social în care există aceste veci¬ 
nătăţi şi asupra formelor lor diverse. Deocamdată nu există ni- 

căeri un inventar al satelor cunoscând vecinătatea. La cunoştinţa 
mea nu s’a făcut decât o singură încercare în acest sens, aceia 
a d-lui E. Herbay asupra vecinătăţilor din jud. Alba, prezentată, 
la îndemnul meu, în Seminarul de Sociologie din Bucureşti. Sunt 
acolo o serie de lămuriri care merită să fie cunoscute. 

Deocamdată înfăţişăm aci, pe scurt, materialul informativ 
cules într’un singur sat românesc, Drăguşul, din Jud. Făgăraş. 
II vom expune, mai întâi, cât se poate de obiectiv, abea siste¬ 
matizat, urmând ca într’alt articol să tragem concluzii cu privire 
la vechimea şi sensul apariţiei acestei „vecinătăţi" în sânul unui 
sat românesc de veche organizare socială pe bază familială, cum 
este fără îndoială Drăguşul, în ciuda actualei întrebuinţări a ve¬ 
cinătăţii. 

A. Numărul şi numele vecinătăţilor drăguşene 


Intre anii 1929 şi 1932, când au fost făcute anchetele noas¬ 
tre monografice, existau în Drăguş un număr de 12 vecinătăţi, 
împărţind întreg „intravilanul" satului şi cuprinzând întreaga 
populaţie drăguşană, pur românească, (cu excepţia însă a ţiga¬ 
nilor). 


I. Vecinătatea 


II. 

III. 

IV. 

V. 

VI. 

VII. 
VIII. 

IX. 

X. 

XI. 

XII. 


11 

11 

11 

11 

11 

11 


11 


11 

11 


Bisericii; 

Trâmbiţaşi; 

Husarii din sus; 

Husarii din jos (Luncanii); 
Codrari; 

Vâlcereni; 

Lăscari; 

Grădinari; 

Nicheşti; 

Rogozari; 

Răceşti; 

Uliţa Mare. 


B. Organizarea vecinătăţilor 

Fără să se ţie seama de deosebiri de neam, sau de obârşie 
socială, vecinii sunt adunaţi în vecinătatea lor, „după număruş“; 
mutarea în altă stradă atrage după sine şi mutarea într'o altă 
vecinătate. Asociaţia aceasta a vecinătăţii nu este deci bene¬ 
volă şi nu poate fi schimbată după bunul plac. Tradiţional 
— deşi tradiţia nu e în Drăguş prea veche — satul se află îm¬ 
părţit în aceste 12 vecinătăţi şi toţi locuitorii fac, chiar fără să 
o vi ea, parte din vecinătate. Atâta însă este limpede din acea- 

stă viaţă a vecinătăţilor, căci, altfel, organizaţia lor este cât se 
poate de puţin închegată. Suntem, la Drăguş, departe de statutele 
scrise şi regulele rigide ale Nachbarschafturilor săseşti. In Drăguş 
administraţia vecinătăţii este constituită exclusiv de către con¬ 
ducătorul ei, sau conducătorii ei, în număr de doi, împărţindu-şi 
atribuţiile după buna lor înţelegere. Numirea lor se face prin 
alegeri, la date cari nu sunt fixate, pe un timp care nu e limi¬ 
tat şi pe baza unor criterii care nu sunt totdeauna aceleaş, ele 
putând varia de la alegerea pe bază de licitaţie, fiind ales tată 
de vecini acela care dă vecinilor mai mult rachiu la adunarea 
generală, până la alegerea pe baza unor anume calităţi perso¬ 
nale ale unui om. 

Aceşti taţi de vecini nu au nici-o răsplată pentru munca 
lor, afară numai de aceia, foarte puţin importantă, a scutirii de 
a merge la săpatul gropii, după cum vom vedea. 

Ca să se poată lămuri mai bine viaţa acestor vecinătăţi, 
vom da fragmente din convorbirile avute sistematic cu Drăgu- 
şenii asupra acestei probleme ’b După numele informatorilor, 
vom pune, dacă va fi necesar, indicaţia în cifre romane a veci¬ 
nătăţii din care fac parte. 

1. Adunări generale şi alegeri de taţi de vecini. 

,,Se adună în fiecare an odată; ia un tată de vecini şi dă 
şi ăla o litră de ţuică, acolo, şi ăla rămâne pe un an de zile. 
Se adună într’o casă oarecare, cum hotărăsc ei, la un vecin. 
Se adună numai bărbaţii. Dacă este văduvă şi vine şi văduva. 
Fiecare cap de familie", (Inf, Ion Stoia 84 ani, din vecinătatea 
III), „Ei sunt aleşi de mult. Se schimbă guvernul poate de trei 
ori şi pe ei nu-i mai schimbăm. Dacă ar face o supărare la 
oameni, apoi minteni se adună şi îl schimbă. Dacă nu, îl lasă 
cât de lung timp. Câte odată îi alege vara, dacă acum, vara, 
au răgaz. Se adună la umbră. Ori la caz de moare vre-unul 
dintre ei, apoi atuncea şi iarna. Se adună toţi într'o casă şi care 
are voie, dă o litră de rachiu. Ai noştri sunt de mulţi ani şi 
nu îi schimbă nimeni, că alţii nu vor să puie. Sunt oameni buni. 
Când prinzi un om bun, nu îl schimbi aşa lesne" (Spiridon Tă- 
teru, Vecinătatea V), 

„Eu sunt tată de vecini şi nu vrea să mai mă scoată din 
slujbă. A fost şi Sava Dobrotă cu mine, dar el a plecat în America 
în 32, Eu am vrut să dau abzîcere şi nici nu le-am dat nimic 
(rachiu). Sunt de mult, de vre-o 13 ani. Pe ăi dinaintea mea îi 


1) O parte din fişele folosite au fost strânse în 1929 de către d-1 Filip Paşcanu. 

mai schimba, dar pe mine ştiu că mă găsesc întotdeauna pe 
acasă (informatorul este mutilat de piciorul stâng şi nu poate 
lucra la câmp). 

Vecinătatea se adună la crâşmă, aşa undeva. Atunci le-am 
dat vre-o câteva. Le-am mai dat. Dar acum, de vre-o trei ani, 
nu le-am mai dat nici rachiu, nici nimic. Se adună toţi aşa, se 
duce unu după ei şi îi adună pe toţi, dacă se face. In alte veci¬ 
nătăţi se fac în tot anul. Dar la noi nu s'a mai făcut. Vin nu¬ 
mai bărbaţii de la 20 de ani la deal. Asta pe număruş. Care 
dă mai mult, ăla îl alege. Dacă începe dela o litră de rachiu 
sau de la două, şi apoi care dă mai mult, ăla rămâne. Aşa a 
fost legea" (Inf. Gheorghe Vasile Rogozea, X). Alegerea tatălui 
se face pe la Sân Petre (Inf. San Rogozea, X). 

„Sunt tată de vecini dela 1927. Tată de vecini se alege cu acla¬ 
maţie. Toţi o zis că să stau eu şi atunci am luat tovarăş pe 
Luţian, Numai unul s'alege. Pe urmă îşi mai ia un tovarăş." 
(Inf. Neculae Fogoroş din Vec. Bisericii). 

„Vecinătatea are rânduială la Sân Pietru. Tatăl de vecini 
nu are nici-un avantaj. De aceia când se adună vecinătatea, zice 
tatăl de vecini: să fii tu tată, că eu sunt de un an de zile. Şi 
atunci îl schimbă. Stă un an, stă şi doi" (Nic. Fogoroş, I). 

„Alegerea se face la un an odată. Sunt 28 de capi de fami¬ 
lie, fie bărbaţi, fie femei văduve, după gospodării, după gazde. 
Alegerea se face prin aclamaţie. Eu sunt tată de vecini numai 
dela Crăciun. Am mai fost încă de două ori" (Samuil Trâmbiţaş, II). 

„Tata de vecini s'alege la anul hăl nou. S'adună mai mulţi 
şi dau o ţâr de rachiu şi care dă mai mult, ăla rămâne. Se ’n- 
tâmplă să rămână tot ăla. Acu îs amândoi aleşi" (Damaschin 
Stoia, tată de vecini în Husarii din Sus). 

„Is aleşi tată de vecini de un an. Acum toamna sau schim¬ 
bat. Când au răgaz de beau. Vara nu s'a schimbat nici-odată. 
După ce gatâ cu îmblătitul, apoi atunci, Duminecă, îi schimbă. 
Aleg oamenii pe care vor. Care dă rachiu mai mult" (Maria 
Stoia, IV). 

„Am fost ales eu şi am mai luat ajutor pe Ion Rogozea". 
(Inf. tatăl de vecini Spiridon Codrea din Husarii de jos). 

„Avem aleşi pe trei ani de zile pe Gh. Bogdan şi Zaharia 
Racu. De vre-o doi ani de zile. Cam primăvara alegem când au 
oamenii răgaz. La trei ani odată se face alegerea şi noi îi schim¬ 
băm pe taţii de vecini. Alegerea se face în stradă, primăvara 
când tăiem tufele la păşunat, sau când venim de la pădure, 
până nu am ieşit la munca câmpului, prin Martie. Dacă e vreme 
rea, ne adunăm şi în casă, dar mai mult în stradă, că primă¬ 
vara este vreme bună, Majoritatea decide alegerea tatălui de 

vecini. Majoritatea poate chiar să revoace pe tătal de vecini, 
înainte de trei ani, dacă sunt 3/4 din voturi. Dar la noi nu s’a în¬ 
tâmplat să dăm jos pe un tată de vecini. Alegem pe oamenii 
care sunt mai vrednici şi dintre aceştia pe acela care dă mai 
mult. Dar pe cel slab nu-1 lăsăm de ar da cu mult mai mult 
decât unul bun. Pe cel slab nici-odată nu-1 lăsăm la licitaţie", 
(Inf. Ion Gh. Bogdan, VI), 

„Suntem aleşi de trei ani. In fiecare an am fost lăsaţi tot 
noi. Suntem amândoi aleşi". (Inf, tatăl de vecini Matei Fogoroş, 
VII). ? 

„Anul acesta nu s'a mai făcut alegere, S'au adunat oamenii 
şi au spus: să mai daţi o litră de spirt şi să rămâneţi tot voi. 
Adunarea s'a făcut la anul nou, la Sfântu Vasile. Că aşa e: 
cine nu îi place să muncească la groapă, dă o litră de rachiu 
şi rămâne tată de vecini. Dar anul ăsta nu s’a scimbat tatăl 
de vecini, că am spus: nu mai dăm nimic, că nu mai vrem să 
fim tată de vecini. Şi nu a vrut să dea nimeni nici-o litră şi 
atunci am rămas tot noi. Adunarea pentru alegerea tatălui s'a 
făcut la Cezar Iurcovan" (Ion Fogoroş, tată de vecini, VIII). 

Ion Fogoroş e singurul tată de vecini ales. Şi-a luat ca 
ajutor pe Vasile Fogoroş. 

S’alege totdeauna la anul nou. Se'ntâmplă câteodată că-1 
lasă tot pe ăla (Ion Z, Racu, IX). 

„Vecinătatea Răceştilor şi-a păstrat aceiaşi taţi de vecini 
încă dipainte de răsboi. Alte vecinătăţi schimbă mereu pe taţii 
de vecini, ca să iasă ceva rachiu" (Gh, Potintei, XI), 

„Sântem doi taţi de vecini. Ne adunăm mai mulţi oameni 
şi alegem un tată de vecini. Atunci dăm o ţâr de băutură şi 
s'alege care dă mai mult- S'alege pentru mai mulţi ani şi nu¬ 
mai de ieşti om rău te scoate. Vecinii n'au adunări în cursul 
anului. Numai când alege pe tata de vecini. Când un tată de 
vecini nu-i bun, îl svârle afară. Dar un an tot stă, oricât de 
rău. In timpul anului nu facem adunări, că n'are omul timp. 
In timpul Duminical mai bine se duce la cârciumă" (Ion Sofonea, 
tată de vecini în Răceşti). 

„Tatăl de vecini se alege în fiecare an prin licitaţie. Unul 
zice: dau un lităr de rachiu. Altul: dau două. Şi dacă nu dă 
cineva mai mult, ăla rămâne tată de vecini, Boresele nu se 
amestecă, nu au treabă la alegere" (G, Trâmbiţaş, tată de ve¬ 
cini în Uliţa Mare). 

„Se aleg în ziua de Bobotează, după anul nou. Atunci au 
ai noştri, vecinătatea noastră şi ţâr de fond şi se adună şi beau 
ceva din fond şi care mai au poftă să bea, că sânt o ţâr mai 
chercheliţi, „hai să schimbăm tatăl de vecini", să le mai dea q 

litră două. Şi cine le-o da, acela este tată de vecini" (Eva Gh. 
Sofonea, XII). 


C. Rosturile vecinătăţilor 

1) Societate de înmormântare. 

Cel dintâi rost al vecinătăţilor, de care pomenesc drăgu- 
şenii, este acela al participării vecinătăţii la înmormântări. Făcutul 
gropii şi ducerea mortului până la progradie, au loc in L'raguş, 

cu schimbul, pe vecinătăţi. . w . - . 

„Când moare un om, noi trebue sa-1 manam la groapa şi 
să dăm ajutor să-l ducă“ (Nicolae Iurcovan, I.). „Rostul lui este 
ca, la un interes mare, când nu trebue însă să se mane ^ tot 
satul, se mână numai o singură vecinătate, mai cu seama la 
înmormântare. Tatăl de vecini cheamă atunci pe acel vecin 
căruia îi vine rândul să meargă la groapă (Samuil Trambiţaş, 
II.). „S'adună aşa când moare un om şi îi mana la groapa tata 
de vecini". „Tata de vecini n’au altă treabă fără numai sa faca 
groapa când moare un om. Patru i-o face şi şase îl duce ţUa- 
maschin Stoia, III). „La noi este făcut, dacă moare cineva, are 
vecinătatea 33 de oameni, apoi îi mână la groapa, cate patru. 
Dacă este copil, mână doi" (Spiridon Codrea, IV). „Când moare 
cineva, este dator să mâne oamenii la rând, să-l duca la groapa. 
El are audienţă şi cum moare cineva, se duce ruda de-1 anunţa 
şi el mână la rând pe oameni să facă groapa. Toţi trebue sa 

meargă, la rând. Numai tatăl de vecini este scutit. Daca nu mergi 

la groapă, vii la ţigan şi plăteşti om în loc. Plăteşti vre-o 40-60 
de lei. Ori te învoeşti cu celălalt vecin care merge la rând cu 
dumneata, căci sunt totdeauna doi vecini care fac groapa, ţ ima¬ 
nilor nu le dai totdeauna bani, că nu ai totdeauna bani la în¬ 
demână. Mai le dai şi o măsură de bucate. O măsură ajunge. 
Nu le dai niciodată mai mult. Ba iarna merge ţiganul şi pe ju¬ 
mătate de măsură de bucate" (Ion Bogdan, VI). „Alta treaba n avem 
decât să ţinem rândul la groapă (Matei Fogoroş, }- „ _e.n 
vine treaba să faci o groapă, când moare un om din vecini, te 
duci să mâni pe oamenii aceia de le vine rândul sa mearga la 
groapă" (Ion Fogoroş, VIII). „Când moare un om din vecinătate 
mână tata de vecini patru oameni să facă groapa şi şase oameni 
să-l ducă. Că altfel, ceilalţi îs la câmp şi rămâne mortul pe 
laviţă" (Ion Sofonea, XI). „Tată de vecini nu-i mai nimic. N are 
altă treabă decât să mâne la groapă (Ion Sofonea, XliJ. 
moare cineva trebue să mâne patru inşi la groapa şi patru sa-i 
ducă la groapă. Este ordin să meargă patru oameni la groapa, 

dacă este mortul mai mare. Dacă este copil, numai doi" (Spiridon 
Tătaru), „Nu ai nimic ca tată de vecini, fără numai nu mergi 
să faci groapă, nu mergi la făcut de groapă. Ii mâni şi tu nu te 
duci la groapă. Poate-ţi vine rândul de câte două ori pe an ori 
de trei ori, că mai mor copii şi vin tot câte patru la groapă. Nu se 
reia cu fiecare an. Merge tot mai departe. Se începe dela San 
în jos. Când este frig merge şi câte şase, când este iarnă" 
(Gheorghe Rogozea, X). 

2) Prestare de lucru comunal. 

Se mai întâmplă de are comuna treabă cu vecinătatea. Atunci 
tot la tata de vecini spune (Dionisie Fogoroş, II). „Când se curăţă 
imaşul, tot tata de vecini îi mână". „Mai face şanţuri pe uliţe. 
Acolo lucră şi tata de vecini. Numai groapă nu face. Mai e o 
grădină de-i zice cimitir, unde se îngroapă mortăciunile, vitele 
moarte. Nu le jupoaie, le îngroapă aşa. Şi atunci tot tata de 
vecini îi mână" (Damaschin Stoia). „Ori se mai întâmplă că vine 
repede o ploaie mare, strică ceva şi atunci îl mână cu vecină¬ 
tatea. Nu ar fi lucru să meargă toată comuna, aşa că mână numai 
o vecinătate, sau două-trei, după cât este lucru. Sau se strică 
la telefon ceva, la tot lucrul satului adică. Dacă se strică ceva 
şi trebue numai doi-trei, mână din ăia care n au fost" (Spiridon 
Codrea). „Cân tata de vecini mână pe oameni la lucru şi oamenii 
nu vin, le pune amendă: întâi 50 de lei, pe urmă 100 de lei. 
Când tata de vecini nu-şi face datoria, îi pune şi lui amendă 
cam de 100 de lei" (Ion Husea). 

„Când vine un lucru comunal şi nu trebue să iasă toată co¬ 
muna, primarul zice: este rândul vecinătăţii cutare să iasă la 
lucru şi vine tata de vecini din casă în casă şi spune: vecină¬ 
tatea noastră mere în cutare loc să lucre. Tatăl de vecini are 
numai servici să spună, să mâne, dar altfel lucrează şi el în rând 
cu ceilalţi şi la drum, şi la curăţitul păşunii de tufe. Numai la 
groapă este scutit" (Ion Bogdan). 

„Ţinem rândul şi la fâneţe, la curăţat. Mai ne spune de la 
cancelarie ceva pentru lucrul comunal şi spunem şi noi la oa¬ 
meni" (Matei N. Fogoroş). 

„Când vine o poruncă să cureţi şanţurile şi să se aducă 
nisip pe drum, trebue să te interesezi. Tot aşa când te duci la 
pădure sau la curăţatul bucăţii de păşune, tatăl de vecini trebue 
să spună la oameni să meargă. Dar atuncea merge în rând cu 
ei. Dacă omul nu merge, îl duce şi la Arpaş şi-i dă şi 100 de 
lei amendă. Dacă nu-şi face datoria tatăl de vecini, nu ştiu ce 

păţeşte. Până acuma nu ştiu că n am păţit. La păşune trebue să 
tai crăcite de mesteacăn în două zile“ (Ioan Fogoroş). 

„Tatăl se duce aşa pe la primărie pentru comună când vrea 
să cureţe strada, ca să cureţe şanţurile pe margini. Mână oa¬ 
menii pe la primărie". „Tatăl de vecini supraveghează drumu¬ 
rile şi mână pe rând pe fiecare vecin." (Alexandru Rogozea). 
„Treaba tatălui de vecini îi să mâne pe oameni la curăţat de 
păşune. Avem mai multă păşune în pădure şi mânăm de fiecare 
gazdă câte un om. Ii mai mână şi la lucrul comunal. Când e 
C6V3- de făcut, spune domnul primar la tata de vecini» Când 
vine curăţatul uliţelor, îmi spune mie să spun la vecinii mei 
(Ion Sofonea). „Când se duce oamenii la treabă pentru comună, 
tata de vecini îi rândue" (Ion Sofonea). 

3) Răspândirea veştilor oficiale. 

Primăria când are de comunicat ceva sătenilor, se foloseşte 
de două mijloace. Dumineca, la eşirea dela slujbă, „publică 
veştile sau ordinele sale în faţa tuturor vecinătăţilor care se 
adună în stradă. Dacă sunt veşti urgente peste săptămână, pri¬ 
măria înştiinţează pe tatăl de vecini, care la rândul lui îşi înşti¬ 
inţează vecinătatea. „Primarul dacă are ceva de spus, spune 
la tata de vecini. Nu scrie la lege să spuie, numai că aşa e 
obiceiul" (Nicolae Iurcovan). „Nu este nimic important ca slujbă, 
afară numai că-1 ştie primăria şi îl poartă în sat să mâne 
oamenii ' du-te la vecinii tăi şi le spune să fie în cutare 
dimineaţă în cutare loc". „Mai mă roagă primăria să mai spui 
câte ceva la oameni, dar numai dacă vreau". „Dacă nu vreau, 
nu spui şi n'are ce-mi face, că nu scrie la lege, numai aşa e 
obiceiul" (Spiridon Codrea). „Când are ceva de spus domnul 
primar spune la tata de vecini" (Dionisie Racu). „Tatăl de vecini 
este acela care primeşte de la primărie, ordinele care nu se 
publică înaintea bisericii" (San Rogozea). 

4) Ajutor mutual. 

Vecinii sunt îndatoraţi la un ajutor mutual. De pildă în caz 
de incendiu. Pe vremuri, tradiţia spune că existau chiar orga¬ 
nizaţii de pompieri, cu instrumente speciale, în fiecare vecină¬ 
tate. Astăzi nu a mai rămas decât îndatorirea de a sări la stin¬ 
gerea focului '■ „Dacă este foc în vecinătate atunci trebue de 
două-trei ori să-i mâni la foc, care-i găseşti acasă. Care nu 
merge şi-l găseşte jandarmul acasă, îl pedepseşte". „Musai să 
meargă că şe poate întâmpla să bată un vânt şi se aprinde tot 


SOCIOLBUC 


26 


SOCIOLOGIE ROMANEASCA 


satul" (Gheorghe Rogozea). „înainte fiecare vecinătate avea şi 
aparate contra focului, cârlige şi scări" (San Rogozea). 

Dar, partea cea mai interesantă este aceea a unei organizări 
de societate de tovărăşie de ajutor mutual, înfiinţate în sânul 
vecinătăţilor cu statute scrise şi alegeri de preşedinţi şi dăjdieri, 
deosebiţi de taţii de vecini. Aceste aşa numite „ fonduri'“ au fost 
pe vremuri mai multe. In urma războiului şi mai ales a crizei 
economice de după război, majoritatea fondurilor au pierit şi 
niciuna din ele nu funcţionează satisfăcător. Astăzi în fiinţă sunt: 
fondul vecinătăţii Uliţa Mare, fondul Grădinarilor, fondul Lăsca- 
rilor şi fondul Vâlcerenilor. 

Studiul acestor „fonduri" trebue însă să fie făcut deosebit, dat 
fiind faptul că au o personalitate juridică şi o viaţă economică, 
paralelă, însă deosebită, de cea a vecinătăţilor. In aceeaşi situaţie 
sunt şi asociaţiile de treerat ale sătenilor drăguşeni. 

5) Cumpărarea gunoiului, sau a străzii. 

Un obiceiu foarte ciudat al drăguşenilor, dar în acelaş timp 
foarte cuminte, este acela de a cumpăra de la primărie dreptul 
de a ridica gunoiul depe străzile satului, spre a fi folosit ca în¬ 
grăşăminte naturală. Primăria nu vinde acest drept fiecărui ce¬ 
tăţean în parte, ci îl vinde pe porţiuni mari de stradă, deter¬ 
minate de întinderea vecinătăţilor, unui singur delegat al veci¬ 
nătăţilor, care apoi îl revinde fiecărui om în parte. Iată cum se 
procedează. „Gunoiul anul ăsta l-a luat Iacob Bobeica (casa 117) 
cu vreo 20 de lei. Nu a dat-o până acum că n'a avut răgaz. 
Dar ea este împărţită de acum un an şi-i dăm şi lui câte ceva. 
Nu câştigă nimic. Cum a fost împărţită anul trecut, aşa rămâne 
şi acum. Acum un an toţi au avut uliţă şi acuma a spus că le 
lasă tot aşa cum aii fost" (Gheorghe Rogozea), „Tata de vecini 
n’are treabă la vânzarea gunoiului". „Anul ăsta s'a vândut la Sf. 
Petru cu 5 lei 5 paşi. Care ia arenda, o ia de la canţelarie." 

„Pentru gunoi, când se vinde bălegarul străzilor, îl cumpără 
unul şi apoi noi îl cumpărăm de la el cu cât vrea. Poate el 
vrea să mai câştige ceva şi cumpără cine are voe şi cui este 
el învoit să dea. Dacă nu, ţine el tot. Acum un an am ţinut-o 
eu cu 50 de lei. Anul acesta am auzit că a luat strada Ion Co- 
drea. Am auzit că nu ştiu cât a dat: 15 lei. Eu după ce am 
cumpărat strada, am vorbit cu fiecare în parte. Se ţineau după 
mine ca cloşca când duce puii. întrebam: cât ai avut acum un 
an ? Cu cât ai plătit ? Eu am rugat pe unul de a făcut soco¬ 
teala ca să iasă cu cât am luat şi eu. Atâta să iasă. Ala ţine 
atâta, ăla atâta, pe cât este merita Iui, „No hai, tu dă atâta", 

La urmă când s'a adunat toată suma, am văzut cu cât a eşit. 
Acum numai de o săptămână s’a vândut în faţa bisericii. S'a 
publicat în faţa poporului, apoi s'au dus la primărie să plătească 
banii acolo, care au vrut să cumpere. Şi au făcut ceva înscris. 
Eu nu am cumpărat nimic până acum. Nu a venit nimeni să-mi 
zică nimic până acum. Dacă o vrea să câştige, eu nu pot să 
ştiu. S’o face poate după cum a ţinut şi până acum: unul cu 
câte un leu, altul cu 50 de bani, altul cu doi lei. Ce ştiu eu 
cugetul omului, cum vrea să facă?" (Dumitru Fogoroş, mutat de 
curând din vecinătatea Lăscari în vecinătatea Vâlcereni, deşi cu 
fondul a rămas în Lăscari). „De Vâlcereni mă ţin, că altfel cu 
ce nas aşi fi cumpărat anul trecut strada? Pe ei îi am acum 
vecini". 

Gunoiul a fost luat dela cancelarie cu 40 de lei. S'o vân¬ 
dut cu 2 lei 15 paşi. De la cancelarie l-o luat Gheorghe Loghin 
Guşăilă. 

Gunoiul se vinde de primărie prin licitaţie publică. Licita¬ 
ţia se face pe uliţe după vecinătăţi şi vecinătatea deleagă un 
om care cumpără pentru întreaga vecinătate. In vecinătatea 
Grădinari uliţa a fost cumpărată de Gheorghe Arsene Fogoroş 
cu 35 de lei. Gunoiul a fost împărţit pe case, fiecare cumpă¬ 
rând partea din faţa casei lui. Măsurătoarea se face cu pasul. 
Preţul a fost cu 5 lei pasul. Gunoiul se vinde în cost. Când 
cineva nu vrea să cumpere partea din dreptul casei sale, se 
procedează la vânzare prin licitaţie, ţinută numai între vecini. 
Se obţin preţuri destul de mari. In 1929, peste 100 de lei. Banii 
au servit la cumpărare de vin, vânzarea fiind urmată de o pe¬ 
trecere care a avut loc la Cezar Iurcovan în ziua de Sf. Petru 
(fişă Filip Paşcanu). 

„S'a licitat la primărie bălegarul şi a luat arenda cine a dat 
mai mult. Anul ăsta s’a dat 30 de lei. Apoi ne-am adunat cu 
toţi vecinii şi am dat fiecare câte 5 lei pentru 8 metri de stradă 
şi ni s'a dat şi o ţâr de vin" (Ion Fogoroş). 

„Avem treabă aşa când dăm străzile. Gunoiul se vinde la 
primărie şi-l cumpără un om pentru vecinătate. L-a cumpărat 
Vasile Tătaru cu 25 de lei şi s'a vândut la oameni cu 2.50 pa¬ 
sul, Se vinde toată lărgimea străzii". 

Iată şi un model de „foaie de licitaţie" încheiată la Primă¬ 
rie, cu privire la gunoi. 

„Proces verbal de licitaţie 

luatu în comuna Drăguş la 31 Iunie 1929 în cauza arendării 
erbei de pe calile din ovese, holde, Cucuruze, Roghina lui Ser- 
ban şi Jariştea mică şi gunoiul de pe uliţe din comună, 

Prezenţii Subscrisii 

In urma publicaţiunii premerse, întrunindu-se publicul îna¬ 
intea Primăriei comunale cărora li se publică condiţiunile de 
licitaţie şi anume 

Iarba de pre căi şi Jarişte, se vinde numai pentru cosit, nici 
de cum de a o păşuna cu vite şi numai pe anul curent. Gu¬ 
noiul de pe străzi, numai băligele se arendeză, pe period de un 
an şi anume din 30/VI/1929 pînă la 3Q/VI/930 şi arandaşului nu 
este ertat să scobească cu sapa, numai cu mătura. 

Amintitele bunuri comunale se vind pe lingă bani gata : 
după aceia se începe licitaţia, cum decurge în modul următor. 

1) se arendează călile din ovez, la care îmbie mai mult ca 
orişi cine suma de lei 380 scris trei suteoptzeci, de către Ne- 
culae Iurcovan. 

2) călile din holde, la care îmbie mai mult ca oricine Er- 
molae Codrea cu suma de lei 365 adeca trei sute şaizeci şi cinci, 
care se declara de plus aferent, 

3) călile din cucuruze şi topile, la care îmbie mai mult ca 
orişi cine Vasile Cristea cu suma de lei 315 adecă trei sute 
cincisprezece lei. 

4) Jariştea mică, se arendează la care îmbie mai mult ca 
orişicine Ion C. Iurcovan cu suma de lei 1055 adeca una mie 
cincizeci şi cinci lei. 

5) Roghina lui Serban, se arendează la care îmbie mai mult 
ca orişicine cu suma de lei 155, adecă una siită cincizeci şi 
cinci de cătră Neculae Biliboacă se declară de plus aferent. 

6) Uliţa Rogozarilor, se declară de plus aferent Vasile V. 
Tătaru cu suma de lei 40, adecă patru zeci lei. 

7) Uliţa Bisericii, se declară plus aferent George Iulian Fo- 
goroş cu suma de lei 30. 

8) Uliţa Nescăilor, se declară de plus aferent Ion Iosif Ro- 
gozea cu suma de lei 30. 

9) Uliţa Husarilor din jos, se declară de plus aferent Du¬ 
mitru Z. Scurtu cu suma de lei 30. 

10) Uliţa Husarilor din sus, se declară de plus oferent, 
George V. Scurtu cu suma de lei 105, 

11) Uliţa Vîlcerenilor, la care se declară de plus oferent 
Ion Simen cu suma de lei 25. 

12) Uliţa Codrarilor, la care se declară de plus oferent Ne¬ 
culae N. Tătaru cu suma de lei 205, 

13) Uliţa Lăscarilor, la care se declară de plus oferent 
George Loghin Guşăilă cu suma de lei 40. 

14) Uliţa Grădinarilor, la care se declară de plus oferent 
George Arsenie Fogoroş cu suma de lei 35, 

15) Uliţa Nicheştilor, la care se declară de plus oferent 

Ermolae Codrea cu suma de lei 70. 

16) Uliţa Mare, la care se declară de plus oferent Vasile 

Bobeica cu suma de lei 15. . 

17) Uliţa din sus din sat, la care se declară de plus ote- 

rent George V. Scurtu cu suma de lei 25. 

18) Uliţa din jos de sat, la care se declară de plus oferent 
Vasile V. Tătaru cu suma de lei 5 adică cinci. 

19) Hudiţa Podului, la care se declară de plus oferent Di- 
nisie N. Rogozea cu suma de lei 35. 

Alte bunuri comunale ne mai fiind de a se arenda, pro¬ 
cesul verbal se încheie şi se subscrie, _ , 

(Urmează iscăliturile primarului, notarului, a casierului şi 

altora), 

6) Loc de adunare şi de sfat. 

In ceasurile libere vecinii se adună laolaltă în casa unuia 
dintre ei ca să citească şi să comenteze veştile din ţară şi din 
sat. Uneori aceste adunări sunt adevărate cluburi a căi or im¬ 
portanţă pentru întreaga viaţă spirituală a satului a^ mai fost 
arătată pe larg de către d. Traian Herseni în studiul său „Clubul 
Husarilor" publicat în Arhiva. Dar şi în alte vecinătăţi asemenea 

adunări au loc. , , 

„Se adună aşa seara. Se adună pe la oameni, cu jurnalele 

astea, iarna, în câte o casă, la câte unul. La Ion Rogozea mai 
în toate serile ne-am adunat ăştia mai tineri. Mai citeşte unul 
jurnalul, care are. Mai citeşte cu glas tare. Dumitru Dobrotă, a 
lui Savu Dobrotă, ăla ne mai explică. El are gazeta abonată de 
bătrânu. Că bătrânii a fost ca pădurar aici şi apoi sa dus la 
America. Apoi povestim aşa de câte ceva. Din alte vecinătăţi 
nu vin. Chiar aşa când se nimereşte, de este pe la ăla şi dăm 
peste el, apoi vine. Vecinii se adună dar nu chiar toţi . (Infor¬ 
mator Gheorghe Rogozea din Rogozari). „Şi în vecinătatea Ni¬ 
cheştilor se mai adună oamenii câte doi-trei când e noaptea mai e . 
(Informator Ion Racu). 

7) Orânduirea vigililor de hotar. 

Dacă primăria nu are mijloace financiare suficiente pentru 
plata unor păzitori de câmp, atuncea vecinătăţile preiau sarcina 
de a fi, cu rândul, vigili de hotar. „Şi păzitorii de hotar, vi- 
gilii de hotar, tot pe vecinătăţi sunt. In anul ăsta sunt Nişcău 

vigili, încep cu număruşul de la şcoală. înainte ave am vigilii 

pe bani. Acum mână oamenii pe număruşi". (Informator Spiridon 
Codrea). 


8) Privegherea sănătăţii. 

Tatăl de vecini are îndatorirea de a da seama de toate 
faptele ce se petrec în vecinătatea lui. De aceea în caz de epi¬ 
demie, el este dator să semnaleze primăriei pe bolnavi. 

„ ... "£ ând vine , câte ceva în sat tatăl de vecini trebue să aibe 
u r/ m mu * e P es ^ e f a făl de vecini. Numai vine o boală 
de bubat m sat, peste oameni; şi trebue să mergem în fiecare 
dimineaţă pe la gazde, să vedem : betegi îs copiii? ş'apoi mergem 
la cancelarie să spunem" (Informator Ion Fogoroş). 

9) Loc de propagandă politică. 

O folosire mai nouă a vecinătăţilor este şi aceea prilejuită 
de.propaganda politică. Un propagandist electoral sosit în Drăgus 
m vara anului 1932 a mers rând pe rând pe la vecinătăţi, a 
cautat sa convingă pe fruntaşii fiecărei vecinătăţi în parte şi 

o pe vecinătăţi a plătit şi băutura pe care o folosea ca mijloc 
de propagandă. ’ 


10) Exprimare a opiniei publice săteşti. 

De câteori este prilejul ca opinia publică a satului să prindă 
chip mărturisit, vecinătăţile îşi au rolul lor. Astfel la adunarea 
generala a Căminului Cultural din Drăguş, ţinută în ziua de 6 
ianuarie 1936, sa propus şi s’a admis ca în sfatul Căminului 
satul sa fie reprezentat prin 12 delegaţi a celor 12 vecinătăţi 


D) Concluzii. 

După cum se poate vedea, deşi organizarea vecinătăţii este 
cat se poate de sumară şi de variabilă după împrejurări, legăturile 
pe care le are cu viaţa satului sunt totuşi destul de mari. In 
primul rând această organizaţie a vecinătăţilor serveşte unor 
interese particulare ale gospodarilor. Dar ea este în acelaş timp 
osi a, neoficial, dar sistematic, de către administraţia comunală, 
hste o întrebare la care nu suntem datori să răspundem acuma, 

dacă această instituţie a vecinătăţilor merită sau nu merită să 
fie priveghiată ceva mai îndeaproape de către autorităţile^ de 
stat şi cu alt prilej vom arăta şi care sunt concluziile analizei 
sociologice ce se poate face asupra acestui material informativ 

dm Draguş. HENRI H. STAHL 

